paragraph_text: Željeznička pruga Semmeringa (njemački: Semmeringbahn) je željeznička pruga od Gloggnitza, preko Semmeringa do Mürzzuschlaga u Austriji izgrađena od 1848. do 1854. godine. Bila je to prva planinska pruga u Europi izgrađena sa standardnim rasponom tračnica, i smatra se prvom planinskom prugom zbog toga što su njeni graditelji morali svladati iznimno težak teren i veliku visinsku razliku. Još uvijek je u funkciji i dio je austrijske južne pruge Austrijskih federalnih željeznica. mini|300px|lijevo|<center>Satelitski snimak željezničke pruge Semmeringa s imenima postaja mini|250px|lijevo|<center>Željeznička pruga Semmeringa ispod Alpa Oko 20.000 radnika, pod vodstvom inženjera i glavnog direktora radova Carlom von Ghegom, izgradili su 14 tunela (od kojih je najduži tunel Vertex dug 1.431 metara), 16 vijadukta (nekoliko višekatnih) i preko 100 kamenih i 11 manjih željeznih mostova. Pruga je duga 41 km i svladava visinsku razliku od 460 metara, pri čemu su inženjeri morali koristiti mnoge inovacije u njenoj konstrukciji kako bi na nekim mjestima ostvarili uspone od čak 20-25% i pune krivine duge samo 190 m. Nove tehnologije su primijenjene i u dizajnu Engerth lokomotiva kako bi se prilagodile zahtjevnoj pruzi.